*Proiect*

**GUVERNUL REPUBLICII MOLDOVA**

HOTĂRÂRE nr.\_\_\_\_\_

din \_\_\_\_\_\_\_\_\_\_\_\_2023

mun. Chişinău

Pentru modificarea Regulamentului cu privire la modul de plată a burselor lunare sportivilor de performanță, aprobat prin **Hotărârea Guvernului nr.639/2014**

**------------------------------------------------------------------------------------------**

În temeiul art.321 alin.(7) din Legea nr.330/1999 cu privire la cultura fizică şi sport (Monitorul Oficial al Republicii Moldova, 1999 Nr.83-86, art.399), Guvernul HOTĂRĂŞTE:

1. Regulamentul cu privire la modul de plată a burselor lunare sportivilor de performanță, aprobat prin Hotărârea Guvernului nr.639/2014 (Monitorul Oficial al Republicii Moldova 2014, nr.223-230, art.689) se modifică după cum urmează:
2. la punctul 5
3. supunctul 1) după cuvântul ,,sportiv” se modifică cu sintagma ,,sportivul de performanță”;
4. subpunctul 2) se completează cu textul „de către sportivul de performanță”;
5. subpunctul 3) se completează cu textul ,,al sportivului de performanță”;
6. subpunctul 4) după textul „semnat de” se introduce textul „sportivul de performanță”;
7. la punctul 9:
8. subpunctul 2 va avea următorul cuprins:

,,**2)** pe o perioadă de doi ani, pentru locurile 1-16 la Campionatele Mondiale (seniori), pentru locurile 1-12 la Campionatele Europene (seniori) și pentru locurile 1-6 la Universiadele Mondiale, care se desfășoară o dată la doi ani.”

1. subpunctul 3) lit.b) se completează la final cu textul ,,care se desfășoară anual”;
2. subpunctul 3 lit.c) va avea următorul cuprins:

,,c) sportivilor de performanță care au obținut rezultate deosebite la competițiile sportive internaționale, care se desfășoară anual, în conformitate cu pct.8”;

1. punctul 10 va avea următorul cuprins:

,,**10.** Bursele lunare ale sportivilor de performanță pot fi încetate în următoarele cazuri:

1. retragerea sportivului de performanță din activitatea sportivă;
2. descalificarea sportivului de performanță de către federația sportivă națională de profil;
3. aplicarea sancțiunii sportivului de performanță, pentru încălcarea reglementărilor antidoping, prevăzute în Legea nr.24/2023 pentru prevenirea și combaterea dopajului în sport;”
4. punctul 12 se va expune în următoarea redacție

,,**12.** Sportivii de performanță sânt scutiţi integral de plata impozitelor pentru bursele lunare, conform legislaţiei.”

1. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**

Contrasemnează:

Ministrul educației și cercetării Dan Perciun